ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

N\_\_\_\_\_ - Ա

**ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ**

Հիմք ընդունելով Հայաստանի Հանրապետության հարկային օրենսգրքի 79-րդ հոդվածի 1-ին մասը և ղեկավարվելով Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման պահանջներով` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության սահմանած կարգով ընտրված «ԷՅ ԸՆԴ ԷՄ ՌԵՅՐ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում 2019 թվականի մարտի 10-ից մինչև 2019 թվականի դեկտեմբերի 31-ը ներառյալ ներմուծվող ապրանքների` համաձայն հավելվածի, մաքսային և հարկային մարմինների կողմից հաշվարկվող ավելացված արժեքի հարկի վճարման ժամկետը հետաձգվում է ներմուծման հայտարարագրման օրվանից հաշված 3 տարի ժամկետով:

2. Հայաստանի Հանրապետության տնտեսական զարգացման և ներդրումների նախարարին` ապահովել «ԷՅ ԸՆԴ ԷՄ ՌԵՅՐ» սահմանափակ պատասխանատվությամբ ընկերության հետ Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման 2-րդ կետով հաստատված` ներդրումային ծրագրի իրականացման ակնկալվող արդյունքների և մոնիթորինգի համա­կարգի մասին համապատասխան պայմանագրի կնքումը:

3. Սահմանել, որ սույն որոշման հավելվածում նշված են ապրանքների նախնական արժեքները:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

Հավելված

ՀՀ կառավարության 2019 թվականի

\_\_\_\_\_\_\_\_\_\_ -ի N …-Ա որոշման

ՑԱՆԿ

«ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐՄՈՒԾՎՈՂ ԱՊՐԱՆՔՆԵՐԻ

|  |  |  |  |  |  |
| --- | --- | --- | --- | --- | --- |
| NN ը/կ | ԱՏԳԱԱ-իծածկագիրը | Անվանումը | Չափի միավորը | Քանակը | Արժեքը (դրամ) |
| 1 | 2 | 3 | 4 | 5 | 6 |
| 1 | 7308 | Մետաղակոնստրուկցիայի դետալ պողպատե հեծան (Purlin Expansion C200X3) | կգ | 295 |  240,524  |
| 2 | 7308 | Մետաղակոնստրուկցիայի դետալ պողպատե հեծան (Purlin splice C190X3) | կգ | 232 |  189,479  |
| 3 | 7308 | Մետաղակոնստրուկցիայի դետալ պողպատե հեծան (Purlin C200X3) | կգ | 53180 |  43,433,521  |
| 4 | 7318 | Մետաղակոնստրուկցիայի դետալ պողպատե հեղյուս վեցանկյուն գլխիկով (BOLT M16) | կգ | 3200 |  2,613,439  |
| 5 | 7308 | Մետաղակոնստրուկցիայի դետալ պողպատե ուղղահայաց անկյունակ (Vert. Brace) | կգ | 9667 |  7,895,396  |
| 6 | 7308 | Մետաղակոնստրուկցիայի դետալ պողպատե անկյունակ (Dia. Brace) | կգ | 14361 |  11,729,259  |
| 7 | 7308 | Մետաղակոնստրուկցիայի դետալ պողպատե երկտավր հեծան (Column) | կգ | 10845 |  8,857,222  |
| 8 | 7308 | Մետաղակոնստրուկցիայի դետալ պողպատե երկտավր հեծան (Rafter) | կգ | 11498 |  9,390,900  |
| 9 | 7308 | Մետաղակոնստրուկցիայի դետալ պողպատե անկյունակ BRACING | կգ | 1605 |  1,311,162  |
| 10 | 7308 | Մետաղակոնստրուկցիայի դետալ պողպատե անկյունակ (ANGLE BRACE) | կգ | 635 |  518,846  |
| 11 | 7318 | Մետաղակոնստրուկցիայի դետալ պողպատե հեղյուս առանց գլխիկի - 12 մմ (12 mm SAG ROD) | կգ | 2820 |  2,303,469  |
| 12 | 7318 | Մետաղակոնստրուկցիայի դետալ պողպատե հեղյուս առանց գլխիկի(BEND SAG ROD) | կգ | 242 |  197,777  |
| 13 | 7308 | Մետաղակոնստրուկցիայի դետալ պողպատե հեծան (CHORD) | կգ | 32293 |  26,374,127  |
|  Ընդամենը` |  **115 055 120**  |

ՀԻՄՆԱՎՈՐՈՒՄ

«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Սույն որոշման նախագծի ընդունումը պայմանավորված է ներդրումային ծրագրի շրջանակներում «ԷՅ ԸՆԴ ԷՄ ՌԵՅՐ» սահմանափակ պատասխանատվությամբ ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու անհրաժեշտությամբ` Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համապատասխան:

1. **Ընթացիկ իրավիճակը և խնդիրները**

«ԷՅ ԸՆԴ ԷՄ ՌԵՅՐ» ՍՊ ընկերությունը հիմնադրվել է 2010 թվականին։

Ներդրումային ծրագրի շրջանակներում Ընկերությունը նախատեսում է ՀՀ, Կոտայքի մարզում հիմնել և գործարկել ամբողջությամբ ավտոմատացված, միջազգային չափանիշներին համապատասխանող աղբյուրի և հանքային ջրի շշալցման գործարան։ Արտադրական փուլը նախատեսվում է սկսել 2019 թվականի մայիս ամսից։

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 13,2 մլրդ դրամի չափով ներդրում: Նշված ներդրման գումարի մեծ մասը սարքավորումներ են, սակայն արդեն իսկ ազատված են ԱԱՀ-ից, այդ իսկ պատճառով ներառված չեն վերը նշված ցանկում։ Հետաձգման ենթակա սարքավորումների համար նախատեսված գումարը կկազմի 115 մլն դրամ։

Վերոնշյալ գործունեության կազմակերպման համար ներմուծվող ապրանքների մասով ընկերությունն ակնկալում է ԱԱՀ-ի գումարների երեք տարի ժամկետով հետաձգում:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր աշխատատեղերի ստեղծում:

1. **Կարգավորման նպատակը և բնույթը**

Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ներդրումային ծրագրերի շրջանակներում ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգում:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տնտեսական զարգացման և ներդրումների նախարարության կողմից՝ հաշվի առնելով ՀՀ ֆինանսների նախարարության, ԿԱ Պետական եկամուտների կոմիտեի և ՀՀ էներգետիկ ենթակառուցվածքների և բնական պաշարների նախարարության դիրքորոշումը:

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում մինչև 2020 թվականը կստեղծվի 141 նոր աշխատատեղ` 422 հազ. դրամ միջին աշխատավարձով:

1. **Այլ տեղեկություններ (եթե այդպիսիք առկա են)**

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման հետ կապված այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում։

ԱՄՓՈՓԱԹԵՐԹ

«ԷՅ ԸՆԴ ԷՄ ՌԵՅՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
| 1 | ՀՀ ֆինանսների նախարարություն 01/2-1/3240-19 2019-02-28 | Ի լրումն ս.թ. փետրվարի 22-ի թիվ 01/2-1/2709-19 գրության՝ կից ներկայացնում ենք «ԷՅ ԸՆԴ ԷՄ ՌԵՅՐ» սահմանափակ պատա­ս­­խա­­նա­­տվությամբ ընկերության կողմից իրա­կա­նացվող ներդրումային ծրագրի՝ ՀՀ կառավարության 2017 թվականի հոկտեմ­բերի 5-ի թիվ 1225-Ն որոշմամբ հաստատված թիվ 1 հավելվածի 8-րդ կետով սահմանված չափո­րոշիչ­­ների գնահատականները: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե 01/3-2/12078-19 2019-02-25 | Հայաստանի Հանրապետության կառավարության 05.10.2017թ. N 1225-Ն որոշման (այսուհետ՝ Որոշում) հավելվածով հաստատված կարգով «ԷՅ ԸՆԴ ԷՄ ՌԵՅՐ» ՍՊԸ կողմից ներկայացված՝ կազմակերպությունների և անհատ ձեռնարկատերերի կողմից ապրանքների ներմուծման (այդ թվում՝ ԵՏՄ անդամ պետություններից ներմուծման) դեպքում` մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու արտոնությունից օգտվելու հայտի վերաբերյալ հայտնում ենք հետևյալը.1. ներմուծվող ապրանքների ցանկի բոլոր տողերում ներառված ապրանքների անվանումներն անհրաժեշտ է համապատասխանեցնել Եվրասիական տնտեսական հանձնաժողովի 16.07.2012թ. N 54 որոշմամբ հաստատված անվանումներին, 2. ներմուծվող ապրանքների ցանկի «Արժեք (դոլարային արտահայտությամբ)» սյունակն առաջարկում ենք հանել: Հարկ ենք համարում նշել նաև, որ Որոշմամբ հաստատված Ձև N 4-ում 2019-ից 2024 թվականներին ԱԱՀ-ի վճարման ենթակա գումարը ընկերության կողմից նշված է 0, ինչի վերաբերյալ հայտնում ենք, որ ընկերության կողմից ներկայացված հայտի համաձայն՝ արտադրանքը իրացվելու է նաև Հայաստանի Հանրապետությունում, ուստի այս մասով Ձև N 4-ում առաջարկում ենք կատարել համապատասխան փոփոխություններ: Միաժամանակ, կից ներկայացնում ենք Որոշմամբ սահմանված չափորոշիչների գնահատականների վերաբերյալ տեղեկանք: | Ընդունվել է։Ներմուծվող ցանկում կատարվել են համապատասխան փոփոխությունները։Ինչ վերաբերում է ընկերության կողմից նշված Ձև N 4-ում 2019-ից 2024 թվականներին ԱԱՀ-ի վճարման ենթակա գումարի 0 լինելուն, ապա հայտնում ենք, որ Ընկերության ներկայացուցչի պարզաբանմամբ ասվում է, որ արտադրանքի շատ փոքր քանակն է իրացվելու ՀՀ-ում, այդ իսկ պատճառով նպատակահարմար չէ նշել այդ թվերը։ |
| 3 | ՀՀ էներգետիկ ենթակառուցվածքների և բնական պաշարների նախարարության 01ԳԲ/29.1ԱԱ/999-19 2019-02-22 | Ի կատարումն ՀՀ վարչապետի ս.թ. փետրվարի 19-ի N 02/16.9/7006-2019 հանձնարարականի՝ Ձեզ եմ ներկայացնում «ԷՅ ԸՆԴ ԷՄ ՌԵՅՐ» ՍՊԸ-ի ներդրումային ծրագրի գնահատականը համաձայն՝ ՀՀ կառավարության 2017 թվականի հոկտեմբերի 5-ի N 1225-Ն որոշմամբ սահմանված չափորոշիչների՝1. Տնտեսության վրա մուլտիպլիկատիվ ազդեցություն – 7 միավոր2. Զբաղվածության ընդլայնում - 10 միավոր3. Նորարարություն և արտադրողականության բարձրացում - 8 միավոր4. Արտահանման ուղղվածություն – 10 միավոր5. Ծրագրի իրականացման շրջանակներում տրվող միջին աշխատավարձ – 10 միավոր6. Անձի համապատասխանությունը «Փոքր և միջին ձեռնարկատիրության պետական աջակցության մասին» Հայաստանի Հանրապետության օրենքով սահմանված դասակարգմանը – 3 միավոր: | Ընդունվել է ի գիտություն։ |
| 4 | ՀՀ բնապահպանության նախարարություն 1/18.2/10344-19 2019-02-25 | Ի կատարումն վարչապետի 2019 թվականի փետրվարի 19-ի N02/16.9/7006 հանձնարարականի՝ կապված «ԷՅ ԸՆԴ ԷՄ ՌԵՅՐ» ՍՊԸ-ի կողմից ներմուծվող շշալցված հանքային և աղբյուրի ջրերի արտադրության սարքավորումների, դրանց բաղկացուցիչ ու համալրող մասերի, հումքի և նյութերի համար մաքսային և հարկային մարմինների կողմից հաշվարկված ավելացված արժեքի հարկի գումարների ժամկետը մինչև երեք տարի ժամկետով հետաձգելու հայտի հետ, հայտնում եմ, որ բնապահպանության նախարարությունն իր լիազորությունների սահմաններում առաջարկություններ և առարկություններ չունի։«ԷՅ ԸՆԴ ԷՄ ՌԵՅՐ» ՍՊ ընկերությունը բնապահպանության նախարարության կողմից 2017 թվականի մարտի 29-ին ստացել է N000043 ջրօգտագործման թույլտվությունը խմելու-կենցաղային և արդյունաբերական /շշալցում/ նպատակներով՝ մինչև 2022 թվականի մարտի 29-ը գործողության ժամկետով։«ԷՅ ԸՆԴ ԷՄ ՌԵՅՐ» ՍՊ ընկերությանն Արտավազ համայնքում ածխաթթվային հանքային և ստորերկրյա քաղցրահամ ջրաղբյուրների ջրի շշալցման արտադրամասի կառուցման վերաբերյալ տրվել է շրջակա միջավայրի վրա ազդեցության փորձաքննական դրական եզրակացություն։ | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

|  |
| --- |
| ՏԵՂԵԿԱՆՔՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ծրագրի գնահատականները և ՀՀ տնտեսական զարգացման և ներդրումների նախարարության կողմից ամփոփված միջին արդյունք |
| «ԷՅ ԸՆԴ ԷՄ ՌԵՅՐ» ՍՊ ընկերություն |
| Գնահատման չափորոշիչներ | ՀՀ տնտեսական զարգացման և ներդրումների նախարարություն | ՀՀ ֆինանսների նախարարություն | ՀՀ ԿԱ պետական եկամուտների կոմիտե  | ՀՀ էներգետիկ ենթակառուցվածքների և բնական պաշարների նախարարություն | Ամփոփված արդյունք |
| Տնտեսության վրա մուլտիպլիկատիվ ազդեցություն (7) | 4 | 4 | 0 | 7 | 3.8 |
| Զբաղվածության ընդլայնում (10) | 7 | 4 | 5 | 10 | 6.5 |
| Նորարարություն և արտադրողականության բարձրացում (10) | 3 | 5 | 4 | 8 | 5.0 |
| Արտահանման ուղղվածություն (10) | 9 | 7 | 7 | 10 | 8.3 |
| Ծրագրի իրականացման շրջանակներում տրվող միջին աշխատավարձ (10) | 9 | 7 | 7 | 10 | 8.3 |
| Անձի համապատասխանությունը «Փոքր և միջին ձեռնարկատիրության պետական աջակցության մասին» Հայաստանի Հանրապետության օրենքով սահմանված դասակարգմանը (3) | 1 | 1 | 2 | 3 | 1.8 |
| Ընդամենը | 33 | 28 | 25 | 48 | 33.5 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ